STPIสุดแจ่ม ปันผล4.18บ.‘อนุทิน’รับเละ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — “อนุทิน” กระเป๋าตุง รับเงินปันผล STPI กว่า 167 ล้านบาท หลังบอร์ดมีมติแจกระหว่างกาลทั้งหุ้นเงินสดรวม 4.81 บาท 
คณะกรรมการของบริษัท เอสทีพี แอนด์ไอ (STPI) เปิดเผยว่า มีมติจ่ายเงินปันผลระหว่างกาลหุ้นละ 4.81 บาท คิดเป็นอัตราผลตอบแทนประมาณ 12% แบ่งเป็นปันผลเงินสดในอัตราหุ้นละ 2.35 บาท และปันผลเป็นหุ้นอีก 2.46 บาท ในสัดส่วน 14 หุ้นเดิมต่อ 1 หุ้นใหม่ ให้แก่ผู้ถือหุ้นที่มีชื่อในทะเบียนวันที่ 8 พ.ย.นี้
บริษัทจ่ายปันผลครั้งนี้ ใช้เงินสดจำนวน 791.14 ล้านบาท และหุ้นปันผลมูลค่า 827.45 ล้านบาท กรณีที่ผู้ถือหุ้นรายใดมีเศษหุ้นบริษัทจะจ่ายเงินสดให้แทนหุ้นละ 0.18 บาท
นอกจากนี้ บริษัทจะเพิ่มทุนจดทะเบียนจากเดิม 346.7 ล้านบาท เป็น 371 ล้านบาท โดยออกหุ้นใหม่จำนวน 24.3 ล้านหุ้น เพื่อรองรับการจ่ายหุ้นปันผลจำนวน 24,04 ล้านหุ้น และจัดสรรหุ้นใหม่จำนวน 252.96 ล้านหุ้น เพื่อรองรับการปรับอัตราการใช้สิทธิซื้อหุ้นของผู้ถือใบสำคัญแสดงสิทธิ (STPIW1) 
สำหรับนายอนุทิน ชาญวีรกูล ในฐานะผู้ถือหุ้นใหญ่อันดับ 1 จำนวน 34.91 ล้านหุ้น หรือ 16.64% จะได้รับปันผลในครั้งนี้เป็นเงินสดจำนวน 82.03 ล้านบาท และได้รับเป็นหุ้นมูลค่า 85.87 ล้านบาท รวมปันผลทั้งสิ้น 167.90 ล้านบาท ขณะที่กองทุนหุ้นส่วนและหุ้น นายชวรัตน์ ชาญวีรกูล โดย บลจ.เอ็มเอฟซี ซึ่งถือหุ้นอยู่ 11.42 ล้านหุ้น ก็จะได้รับเงินสดและหุ้นมูลค่ารวม 54.92 ล้านบาท
ด้านราคาหุ้น STPI ปิดที่ 38.50 บาท บวก 1 บาท รับข่าวบริษัทแจกปันผลระหว่างกาลสูงตามคาด